Efter to nederlag i træk skal AaB gerne genfinde pointsporet. - Vi har i løbet af ugen bragt de gode ting fra FCK-kampen med os på træningsbanen, og vi håber selvfølgelig, at dette vil udmønte sig i en ny god præstation og en sejr mod Lyngby. Det er en vigtig kamp for begge hold, konstaterer Kent Nielsen i en pressemeddelelse. - Lyngby er et teknisk stærkt hold med fine offensive kræfter som Emil Larsen, Kim Aabech og Bajram Fetai, der tidligere har voldt os problemer. - Vi håber, vi igen kan ramme det energiniveau og spille med samme dygtighed som i begyndelsen af sæsonen. Kan vi det, så tror jeg også på et godt resultat, siger Kent Nielsen, der har udtaget følgende 18 navne: 1 Nicolai Larsen, 2 Patrick Kristensen, 3 Kjetil Wæhler, 4 Lasse Nielsen, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 10 Jeppe Curth, 11 Nicklas Helenius, 14 Mathias Wichmann, 15 Lucho, 17 Chris Rolfe, 18 Lucas Andersen, 20 Henrik Dalsgaard, 22 Carsten Christensen, 30 Kayke og 33 Kasper Kusk. Kasper Bøgelund, Nicholas Gotfredsen og Marcus Tracy er ukampdygtige.

Referat:
Thomas Augusitinussen er tilbage i AaB's trup mod Lyngby i mandagens superligarunde.